id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms it nl id id pl id id id id id id id id ms id id id id id id id ms it id id id id ms en id id id id ms id ms id id id id id id id ms id id ms ms id id id ms ms ms eo id eo id ms sl ms ms id fi it fr ms it fr en ms ms en en en en en id id sv id id en id id jv ms id id it es id id en id ms ms ms ms ms ms
Vagina Berdarah Pasca Menopaus, Jangan Sesekali Diabaikan, BAHAYA!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Alami Pendarahan Selepas Menopaus? JANGAN Abaikan, Itu Mungkin Petanda Kanser!
Ditulis oleh Nisreen Nadiah Disemak pada 01/06/2022
Disemak secara perubatan oleh Panel Perubatan Hello Doktor
Menopaus turut membawa maksud putus haid. Dari segi klinikal, anda mengalaminya apabila tidak didatangi haid selama 12 bulan (1 tahun). Pun begitu, jika berlakunya vagina berdarah pasca menopaus, ketahuilah bahawa ia adalah abnormal dan harus dinilai oleh doktor!
Antara contoh pendarahan yang menjadi keperluan untuk melakukan lawatan ke doktor adalah, pendarahan selepas seks atau pendarahan berat yang bukan sekadar ‘spotting’.
Selalunya, masalah pendarahan sebegini tidak berkaitan dengan menstruasi dan mungkin dipicu oleh sebab lain yang perlu dikenal pasti.
Teruskan membaca untuk merungkai kejadian di sebalik vagina berdarah selepas putus haid!
Untuk mendapatkan lebih banyak info tentang Kesihatan Wanita, sila dapatkan di sini.
Vagina berdarah, apa puncanya?
Pendarahan pasca menopaus boleh diakibatkan oleh beberapa kondisi. Antara contoh yang paling kerap terjadi adalah:
Polip: Polip adalah sejenis pertumbuhan yang boleh terbentuk pada lapisan rahim. Ia biasanya tidak bersifat kanser (cancerous) tetapi boleh mengakibatkan pendarahan yang luar biasa atau berat. Polip juga kadang-kadang boleh tumbuh di dalam saluran serviks. Apabila ini berlaku, pesakit mungkin berisiko alami pendarahan ketika bersenggama.
Atrofi endometrium: Apabila hormon estrogen tidak lagi dihasilkan dek kerana menopaus, lapisan endometrium wanita mungkin mula menjadi lebih tipis. Akibatnya, lapisan endometrium juga lebih cenderung untuk berdarah.
Hiperplasia endometrium: Kondisi ini menyebabkan lapisan rahim menjadi lebih tebal dan bukannya lebih tipis, sehingga memicu pendarahan yang berat atau tidak teratur. Puncanya adalah kewujudan estrogen berlebihan tanpa hormon progesteron untuk mengimbanginya. Hiperplasia endometrium kadangkala turut boleh memicu pembentukan kanser endometrium!
Kanser endometrium: Ia adalah barah lapisan endometrium. Dianggarkan sebanyak 10% wanita pasca menopaus mengalami vagina berdarah akibat kanser endometrium.
Potensi-potensi lain yang berkemungkinan memicu pendarahan pasca menopaus turut termasuk:
Pendarahan dari saluran kencing
Jangkitan pada lapisan rahim, dikenali sebagai endometritis
Ubat-ubatan hormon, seperti tamoxifen, juga boleh membuatkan vagina berdarah selepas menopaus sebagai kesan sampingannya.
Doktor akan memulakan pemeriksaan untuk pendarahan pasca menopaus dengan bertanyakan tentang gejala yang mungkin dialami pesakit.
Pakar mungkin akan bertanya mengenai:
Berapa berat pendarahan yang dialami
Sama ada mempunyai sejarah keluarga pendarahan pasca menopaus
Bergantung pada gejala seseorang wanita, doktor akan mengesyorkan 1 atau lebih daripada beberapa ujian.
Contoh ujian yang digunakan untuk mendiagnosis pemicu vagina berdarah pasca menopaus, merangkumi:
Histeroskopi: Prosedur ini melibatkan doktor memasukkan alatan nipis dengan kamera kecil di hujungnya untuk memeriksa bahagian dalam rahim dan lapisannya. Pendekatan ini membantu doktor mengenal pasti kehadiran polip atau pertumbuhan abnormal.
Sonohysterography: Prosedur ini melibatkan suntikan cecair melalui faraj dan ke dalam rahim. Doktor kemudian akan menggunakan mesin ultrabunyi, yang mempunyai3 gelombang bunyi untuk kenal pasti perbezaan tisu dan mendapatkan gambaran rahim. Ia dikenali sebagai transabdominal ultrasound. Proses ini juga membolehkan doktor menentukan sama ada lapisan rahim pesakit lebih tebal atau nipis.
Dilation and curettage (D&C): Prosedur ini melibatkan pelebaran serviks untuk mengambil sampel tisu yang lebih besar. Ia juga melibatkan penggunaan alatan khas, digelar histeroskop untuk melihat ke dalam rahim untuk mengenal pasti potensi pertumbuhan.
Biopsi endometrium: Prosedur ini pula melibatkan kemasukan tiub kecil dan nipis ke dalam faraj hingga mencecah serviks, untuk mengambil sampel lapisan tisu dari rahim. Tisu ini kemudiannya diuji untuk kesan keberadaan sel abnormal, seperti sel kanser.
Ultrabunyi transvaginal: Ia melibatkan kemasukan probe ultrabunyi khas ke dalam faraj untuk membolehkan doktor mendapat imej rahim dari bahagian bawah rahim, bukannya dari bahagian bawah perut.
Vagina berdarah pasca menopaus, ini pilihan rawatannya!
Untuk pengetahuan kalian, rawatan pendarahan pasca menopaus sering kali bergantung kepada pemicu yang berkaitan dengan kondisi tersebut.
Doktor boleh mempertimbangkan maklumat yang diperolehi daripada ujian untuk mendapatkan rawatan terbaik.
Beberapa contoh rawatan untuk pemicu yang spesifik, merangkumi:
Kanser endometrium: Selalunya, rawatan untuk kanser endometrium dilakukan dengan membuang rahim dan juga kelenjar limfa yang berdekatan dengan kawasan barah itu dapat merebak. Prosedur ini dikenali sebagai histerektomi. Bergantung pada penyebaran kanser, pesakit mungkin juga perlu menjalani rawatan kemoterapi berserta radiasi
Polip: Rawatan polip boleh merangkumi pembedahan penyingkiran polip agar masalah vagina berdarah terhenti
Hiperplasia endometrium: Wanita yang memiliki kondisi ini boleh mengambil ubat progestin, yang dapat bantu mencegah lapisan endometrium daripada menjadi terlalu tebal. Pun begitu, doktor mungkin akan mengesyorkan pesakit melakukan pemeriksaan berkala untuk sel-sel barah di dalam rahim bagi memastikan mereka tidak mempunyai kanser endometrium
Sekiranya wanita mengalami pendarahan faraj akibat penipisan tisu endometrium, doktor boleh mempreskripsikan estrogen faraj. Ubat ini dapat mengurangkan kesan penipisan tisu.
Dianggarkan sekitar 4% hingga 11% wanita mengalami kejadian vagina berdarah setelah mereka mengalami menopaus.
Walaupun pendarahan yang tidak teratur semasa menghampiri fasa pramenopaus (perimenopause) boleh dikatakan normal, tetapi vagina berdarah pasca putus haid adalah sebaliknya.
Jika anda didapati mengalami kondisi ini selepas menopaus, jangan sesekali ambil mudah!
Rujuk doktor atau pakar sakit puan kerana dikhuatiri ia merupakan indikasi kepada sesuatu yang lebih parah, seperti kanser endometrium.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Bleeding after menopause. https://www.mayoclinic.org/diseases-conditions/menopause/expert-answers/bleeding-after-menopause/faq-20058396. Accessed 1 June 2022.
Bleeding after menopause. https://www.nhs.uk/conditions/post-menopausal-bleeding/#:~:text. Accessed 1 June 2022.
Bleeding after menopause. http://www.health.harvard.edu/womens-health/abnormal-uterine-bleeding-in-peri-and-postmenopausal-women. Accessed 1 June 2022.
Bleeding after menopause. https://www.nia.nih.gov/health/publication/menopause. Accessed 1 June 2022.
Bleeding after menopause. http://www.acog.org/Patients/FAQs/Perimenopausal-Bleeding-and-Bleeding-After-Menopause. Accessed 1 June 2022.
Nampak Benjolan Abnormal Di Leher? Itu Mungkin Tanda Ketumbuhan, Nodul Tiroid!
Ditulis oleh Nisreen Nadiah Disemak pada 01/06/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.